ฮั่งเส็งปิดเช้าบวก 106.51 จุด รับราคาน้ำมันพุ่ง-จับตาเฟด
ฮั่งเส็งปิดเช้าบวก 106.51 จุด รับราคาน้ำมันพุ่ง-จับตาเฟด
27 ม.ค. 2559

ดัชนีฮั่งเส็งตลาดหุ้นฮ่องกงปิดเช้าปรับตัวขึ้นต่อเนื่องจากช่วงเปิดตลาด โดยดัชนีฮั่งเส็งเพิ่มขึ้น 106.51 จุด หรือ 0.56% ปิดภาคเช้าที่ 18,967.31 จุด โดยได้รับแรงหนุนจากการดีดตัวขึ้นของราคาน้ำมันในตลาดโลก หลังจากมีรายงานว่ากลุ่มประเทศผู้ส่งออกน้ำมัน (โอเปก) และประเทศผู้ผลิตน้ำมันนอกกลุ่มโอเปกอาจจะทำข้อตกลงร่วมมือกันปรับลดกำลังการผลิต เพื่อสกัดการร่วงลงของราคาน้ำมันและเพื่อแก้ไขปัญหาน้ำมันล้นตลาด  
นอกจากนี้ นักลงทุนยังจับตาดูการประชุมนโยบายการเงินของธนาคารกลางสหรัฐ (เฟด) ที่จะเสร็จสิ้นในวันนี้ ตามเวลาสหรัฐ เพื่อประเมินทิศทางอัตราดอกเบี้ยของเฟด